Document ID: 31998D0012

31998D0012
L 004/63
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 15 декември 1997 година
за изменение за четвърти път на Директива 82/894/EИО на Съвета относно обявяване на болестите по животните в рамките на Общността и за временно изменение честотата за уведомяване за спонгиформна енцефалопатия по говедата
(текст от значение за ЕИП)
(98/12/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 82/894/EИО на Съвета от 21 декември 1982 г. относно обявяване на болестите по животните в рамките на Общността (1), последно изменена с Решение 92/450/EИО на Комисията (2), и по-специално член 5, параграф 2 от нея,
като има предвид, че появите на спонгиформна енцефалопатия по говедата продължават на територията на Общността; като има предвид, че заболяването трябва съответно да бъде оставено в списъка на болести, за които трябва да се съобщи съгласно Директива 82/894/EИО;
като има предвид, че в светлината на натрупания опит изискването за уведомяване за проявите на болестта трябва да бъде продължено; като има предвид, че чрез дерогация до 31 декември 2002 г. ежеседмичното докладване за прояви, съдържащи информация, нормално изисквана за вторични прояви, изглежда е достатъчно;
като има предвид, че разпоредбите, приети преди това, отнасящи се до уведомяването за болестта, следва да бъдат отменени;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
„Спонгиформна енцефалопатия по говедата“ се добавя в приложение I към Директива 82/894/EИО.
Член 2
Чрез дерогация от член 3, параграф 1 от Директива 82/894/EИО за всички прояви на спонгиформна енцефалопатия по говедата следва да се уведомява до 31 декември 2002 г. в съответствие с член 4 от въпросната директива.
Член 3
Решение 92/450/EИО се отменя.
Член 4
Адресати на настоящото решение са държавите-членки.
Съставено в Брюксел на 15 декември 1997 година.

Labels: 0
6